OpenAI

**OpenAI** er et ideelt forskningsforetak som retter seg mot kunstig intelligens. Foretaket har som formål å fremme «alminnelig» kunstig intelligens; med andre ord, å overvåke utviklingen av «menneske-lik intelligens» for å sikre et resultat som gavner hele menneskeheten og unngår globale katastroferisikoer. Et annet mål er å forhindre bedrifter og regjeringer i å få for mye makt gjennom dem som anvender avansert kunstig intelligens, og i stedet sørge for at fordelene med kunstig intelligens deles likt. For å nå målet, har foretaket til hensikt å «samarbeide fritt» med andre institusjoner.

Næringslivslederne Elon Musk og Sam Altman er styreledere i OpenAI. Tidligere forsker i Google, Ilya Sutskever, er forskningssjef. Tidligere teknologisjef i Stripe, Greg Brockman, er foretakets teknologisjef. Foretaket støttes av 1 milliard dollar forpliktet av blant andre Reid Hoffman, Jessica Livingston, Peter Thiel, Amazon Web Services, Infosys og YC Research.

I 2019 besluttet Microsoft å investere 1 milliard dollar i OpenAI.

I mai 2022 innledet OpenAi et samarbeid med Island om tilgang til tekster på islandsk, som da ble KIs modell for andre språk med få utøvere. Fra Islands side var tanken at om islandsk ikke deltok i den digitale utviklingen, risikerte språket å forsvinne fra den tekniske verden.Halldor Gudmundsson: «KI-sland», *[[Klassekampen]]* 13. september 2025

I 2023 avslørte tidsskriftet *[[Time (magasin)|Time]]* at OpenAI utkontrakterte oppgaver til Kenya i november 2021. Staben var formelt innleid av Sama, et San Fransisco-basert firma som betalte dem mindre enn $2 i timen for å gjøre ChatGPT mindre skadelig. Sama leier inn folk i Kenya, Uganda og India for å mate KI med merkede eksempler på vold, hatefulle ytringer og seksuelt misbruk så KI lærer å unngå dette. OpenAI sendte titusenvis at tekststubber hentet fra det mørke nettet til Sama i november 2021. Firmaet selv hevdet at de var under tre kontrakter til en verdi av $200&nbsp;000, og at de innleide kenyanerne skulle få betalt $12,50 pr time.''Kenyan Workers Paid Less Than $2 Per Hour By OpenAI To Work On ChatGPT''; afrotech.com 

*Time* avslørte at Sama hyret folk for småpenger til å sile tekster for OpenAi, som Microsoft hadde investert mer enn $13 milliarder i siden 2019.Beatrice Nolan: ''As OpenAI restructures, Microsoft locks in long-term gains; fortune.com'' Samas ansatte måtte forholde seg til tekster med detaljerte beskrivelser av seksuelle overgrep, også mot barn og dyr; mord og tortur; selvskading og incest. Sama tok oppdrag for virksomheter i Silicon Valley som Google, Meta og Microsoft. Selv markedsførte Sama seg som en «etisk KI»-virksomhet som hadde hjulpet 50&nbsp;000 personer ut av fattigdom.''OpenAI and Sama hired underpaid workers in Kenya to filter toxic content for ChatGPT''; die Zeit 23. januar 2023, business-humanrights.org

OpenAI anklaget i januar 2025 den kinesiske KI-utvikleren *DeepSeek*Gibney, Elizabeth: ''China’s cheap, open AI model DeepSeek thrills scientists'', 23. januar 2025 hentet fra *[[Wayback Machine]]* for å ha stjålet OpenAIs arbeid - enda *DeepSeek* opererer med åpen kode, mens OpenAI har lukket kode og selv har forsynt seg uhemmet av tekst og bilder utlagt på nettet.''OpenAi says DeepSeek inappropriately copied ChatGPT'', 4. februar 2025

En domstol i München fellet en historisk dom, da OpenAI i november 2025 tapte saken mot den tyske organisasjon for musikeres rettigheter, Gema, om opphavsrett. Gema påpekte at OpenAI benyttet seg av materiale fra Gemas rundt 100&nbsp;000 medlemmer til opptrening av språkmodellen ChatGPT. Gema la med dette grunnlag for et rammeverk for lisensering, der KI-virksomheter må betale for bruk av rettighetsbeskyttede sangtekster. [''Landmark ruling of the Munich Regional Court'' (GEMA v. OpenAI); Bird & Bird, 14. november 2025](https://www.twobirds.com/en/insights/2025/landmark-ruling-of-the-munich-regional-court-(gema-v-openai)-on-copyright-and-ai-training)

## Referanser